༈ །།དགྲ་བགེགས་དགྲལ་བའི་ཚོ་ག དགྲ་བོའི་བྱིས་པའི་གཟུགས་
སྒྲུབ་ཐབས་ཀུན་བཏུས་

བཅུ་པདུན་
།འཇིག་པས། །ཞེས་པ་ནི། རང་མི་བསྐྱོད་པ་ལས་ཛཾ་ནག་ཏུ་འཕོས་ལ། དགྲ་བོ་དེའི་བུའམ་བུ་མོ་གང་ཡིན་ཡང་ཕ་དང་མའི་ཁུ་ཁྲག་ལས་གྲུབ་པ་ཡིན་པས། ཁུ་ཁྲག་གི་ནུས་པ་ཉམས་ན་ལུས་ཕུན་སུམ་ཚོགས་པར་མི་
འགྱུར་ཞིང་། གལ་ཏེ་དབང་པོ་ཡོངས་སུ་རྫོགས་ཀྱང་། མིའུ་ཐུང་དུ་འགྱུར་བར་བྱ་བའི་ཐབས་ནི། དེ་ལ་དགྲའི་བྱིས་པ་དེའི་ཕ་ཡིན་པ་དེའི་སྤྱི་བོར་བྱང་སེམས་ཀུན་ད་ལྟ་བུ་ཟླ་བའི་ཐིག་ལེ་ནི་ཉི་མའི་དཀྱིལ་འཁོར་དུ་གྱུར། མར་གྱུར་པ་གང་ཡིན་པ་དེའི་
ལྟེ་བ་བྱང་སེམས་ཉི་མ་ལྟ་བུའི་གནས་ཉི་མའི་ཐིག་ལེ་ནི་ཟླ་བར་གྱུར། ཕ་མ་འདུ་འཕྲད་ནམ་བྱེད་པར་གྱུར་པ་ན། ཕའི་ཐིག་ལེ་ནི་ཛཾ་ནག་མིའུ་ཐུང་དུ་གནས་པའི་ཆུ་སོ་ལ། ཊ་ཋ་ཌ་ཌྷ་ཎ། ཞེས་པ་ཡི་གེ་ལྔའི་གཟུགས་སུ་བྱང་སེམས་རཀྟའི་རྣམ་པར་འབབ་
པར་བསམ། མའི་ཐིག་ལེ་ནི། ན་དྷ་ད་ཐ་ཏ། ཞེས་པའི་ཡི་གེ་ལྔའི་གཟུགས་སུ་མངལ་གྱི་གནས་ན་བྱང་སེམས་དཀར་པོའི་རྣམ་པར་འཁྱིལ་པར་བསམ་མོ། །དེས་ནི་ཕོ་མོའི་དབང་པོ་རྫོགས་ཀྱང་མིའུ་ཐུང་གི་ལུས་སུ་འགྱུར་རོ། །རིགས་ངན་གྱི་ལས་
ཚོགས་སོ། །ལྗི༎ ༈ །།བགེགས་སྐྲོད་པའི་ཆོ་ག ཁྲོ་ཞལ་ཕྲིན་ལས་བགེགས་སྐྲོད་ཡིན། །ཞེས་པ་ནི། རང་མི་བསྐྱོད་པ་ལས་ཛཾ་ནག་ཏུ་འཕོས་ལ། ཛམ་ནག་གི་ཞལ་བཞི་ཕྱོགས་བཞིར་བལྟས་པར་བསྒོམ། ཁྱིམ་འདྲེ་ཅན་དང་༑ ནོར་
འདྲེ་ཆགས་པ་དང་། སྔགས་པའི་བྱད་ཁ་ཟུག་པ་དང་། མིའི་རྗེས་སུ་བགེགས་ངན་འབྲངས་པ་དང་། འདྲེ་ངན་ཁ་སྙོགས་སུ་ཞུགས་པ་རྣམས་ལ་འདི་བྱའོ། །ཞལ་ཤར་མའི་ནང་དུ་ཧཱུྃ་དཀར་པོ་ལས་མེ་དཀར་པོ་འབར་བས་སྟེང་གདོན་གྱི་རིགས་ཐམས་
243
5

ཅད་བསྲེགས་པར་བསམ་ཞིང་ཤར་གྱི་ཞལ་ནས། ཨོཾ་སུམྦྷ་ནི་སུམྦྷ་གནོད་མཛེས་ངེས་པར་གནོད་མཛེས་ཧཱུྃ་ཧཱུྃ་ཕཊ། ཅེས་ལན་གསུམ་བཟླ། ལྷོའི་ཞལ་དུ་ཧཱུྃ་སེར་པོ་ལས་མེ་སེར་པོ་འབར་བས་བར་གདོན་ཐམས་ཅད་བསྲེགས་པར་བསམ་ཞིང་༑ ཨོཾ་གྲྀཥྞ་གྲྀཧྞ་
ཟུངས་ཟུངས་ཧཱུྃ་ཧཱུྃ་ཕཊ། ཅེས་ལན་གསུམ་བཟླ། ཞལ་ནུབ་མའི་ནང་དུ་ཧཱུྃ་དམར་པོ་ལས་མེ་དམར་པོ་འབར་བས་འོག་གདོན་ཐམས་ཅད་བསྲེགས་པར་བསམ་ཞིང་། ཨོཾ་གྲྀཥྞ་པ་ཟུངས་ཤིག་ཟུངས་ཤིག་ཡ་གྲྀཧྞ་པ་ཡ་ཧཱུྃ་ཧཱུྃ་ཕཊ། ཅེས་ལན་གསུམ་
བཟླ། ཞལ་བྱང་མའི་ནང་དུ་ཧཱུྃ་ལྗང་གུ་ལས་མེ་ལྗང་གུ་འབར་བས་ཀུན་ཏུ་ཁྱབ་པའི་གདོན་ཐམས་ཅད་བསྲེགས་པར་བསམ་ཞིང་། ཨོཾ་ཨཱུ་ན་ཡ་ཧོཿ བིདྱཱ་རཱ་ཛ་ ཁུག་ཅིག་རིག་པའི་རྒྱལ་པོ། ཧཱུྃ་ཧཱུྃ་ཕཊ། ཅེས་ལན་གསུམ་བརྗོད་དོ། །དེ་ནས་ཨོཾ་བཛྲ་པྲཱ་ རྡོ་རྗེའི་ན་
བཀཱ་ར་ཧཱུྃ་ཞེས་བརྗོད་པས་རྡོ་རྗེའི་གུར་དབུབ་ཅིང་། རྡོ་རྗེའི་རྭ་བས་བསྐོར་བར་བསམ། དེས་བགེགས་ཐམས་ཅད་དང་བྲལ་བར་བསམ་མོ། ༈ྋ།།ཀླུ་བརྒྱད་གདོན་དགྲོལ། ཀླུ་བརྒྱད་གདོན་དགྲོལ་ཞེས་པའི་གདོན་འགྲོལ་བ་ནི་བག་ཟན་ལ་མིའི་
གཟུགས་སྐྱེ་མཆེད་དོད་པར་བྱས་ལ། དེ་འོ་མའི་ནང་དུ་གཞག རྗེ་བཙུན་སེང་གེ་སྒྲ་ལ་སོགས་པའི་གདོན་འགྲོལ་སྤྱི་དང་མཐུན་པར་རྫས་དང་ཆོ་ག་ཐམས་ཅད་བྱ། རང་མི་བསྐྱོད་པ་ལས་ཛཾ་ནག་ཏུ་ཕོས་ལ། དེའི་ང་རྒྱལ་གྱིས་རང་གི་རྒྱན་གྱི་སྦྲུལ་བརྒྱད་
ཀླུ་ཆེན་བརྒྱད་དུ་བསམས་ལ། རོ་སྟོད་མི་ལ་རོ་སྨད་སྦྲུལ་མཇུག་འཁྱིལ་བ་བརྒྱད་ཀྱིས་མི་གཟུགས་དེའི་མཐའ་མ་བསྐོར། ཛཾ་ནག་གི་ང་རྒྱལ་གྱིས་རྨ་བྱའི་སྒྲོ་ཐོགས་ལ་ནད་པའི་ལུས་ལ་བྱབ་ཅིང་། ཨོྃ་ཛམྦྷ་ལ་ཛ་ལེནྡྲ་ཡ་སརྦ་-སྡིག་པ་དང་ནད་ཐམས་ཅད་ཞི་བར་
སྒྲུབ་ཐབས་ཀུན་བཏུས་

i
།མཛོད། པཱ་པཾ་བྱཱ་དྷི་ཤཱནྟིཾ་ཀུ་རུ་ཡེ་སྭཱ་ཧཱ། ཞེས་བརྗོད་པས་ནད་པའི་སྡིག་སྒྲིབ་དང་གདོན་ལ་སོགས་པའི་གནོད་པ་ཐམས་ཅད་མི་གཟུགས་དེ་ལ་རྨ་བྱའི་སྒྲོ་ཡིས་བླུགས་པར་བསམ་མོ། །ཨོཾ་ཨཱཿའདིར་ཨཱཿ རིང་པོ་ཚིག་དྲག་ཅན་དུ་དཔེ་
གཉིས་མཐུན་ཀྱང་མཐའ་ཡས་ཀྱི་མིང་ཡིག་དང་པོ་ཨ་ཐུང་ཡིན་ནམ་སེམས། ཀླུའི་རྒྱལ་པོ་མཐའ་ཡས་ཀྱིས་ནད་པ་མི་རུས་ཆེ་གེ་མོའི་ནད་དང་གདོན་དང་གནོད་པ་ཐམས་ཅད་ཞི་བར་གྱུར་ཅིག ཅེས་བརྗོད། ཛམྦྷ་ལའི་ཐུགས་ཀ་ནས་འོད་ཟེར་བྱུང་བས་དབུའི་གཙུག་ཏོར་གྱི་
སྦྲུལ་ལ་ཕོག་སྟེ་གཟིར་བས། དེ་ལས་འོད་ཟེར་བྱུང་ནས་ནད་པའི་ལུས་ལ་རྨ་བྱའི་སྒྲོས་བྱབས་ཏེ། ནད་དང་གདོན་ཐམས་ཅད་མི་གཟུགས་དེ་ལ་སྤོས་པར་བསམ་མོ། །དེ་བཞིན་དུ་རྣ་བའི་རྒྱན་གྱི་ཀླུའི་རྒྱལ་པོ་འཇོག་པོ་ལ་བཀའ་བསྒོ་བ་དང་། དོ་ཤལ་གྱི་
རྐྱེན་གྱི་པདྨ་ཆེན་པོ་དང་། ཚངས་སྐུད་ཀྱི་སྟོབས་ཀྱི་རྒྱུ་དང་། དཔུང་རྒྱན་གྱི་རིགས་ལྡན་དང་། ཕྱག་གདུབ་ཀྱི་དུང་སྐྱོང་། སྐ་རགས་ཀྱི་ནོར་རྒྱས་དང་། ཞབས་གདུབ་ཀྱི་ཀླུའི་རྒྱལ་པོ་པདྨ་ལ་བཀའ་བསྒོ་བ་རྣམས་རིམ་པ་བཞིན་དུ་བྱའོ། །དེ་ནས་ནད་རི
པའི་གཟུགས་བརྙན་ཀླུ་བརྒྱད་དང་བཅས་པ་རྣམས་རྒྱ་མཚོར་འབབ་པའི་ཆུ་བོར་གཤེགས་སུ་གསོལ་ལོ། །ཨཱི༎